โดนหมาในมหาวิทยาลัยงับแขนมา6วันยังไม่ได้ฉีดยา ไม่เป็นแผล ตรงรอบกัดบวมนิดหน่อยเหมือนเวลาเอาอะไรมาขูด แต่เรามีรอยแผลเป็นขีดๆซึ่งยังปิดไม่สนิทดีอยู่ก่อนจะโดนกัด จะเป็นพิษสุนัขบ้าไหมคะ อาการหมาที่กัดเราตอนนั้นไม่รู้ว่าร่าเริงหรืออะไรค่ะ กัดทั่วแขนไม่ได้เจ็บมากเหมือนหมางับเล่นแต่ไม่ทราบสาเหตุที่มาโดดงับแขนเราค่ะTT อาการล่าสุดตอนนี้คือเจ็บคอและมีน้ำมูกค่ะตัวร้อนเหมือนจะเป็นไข้ แต่บริเวณใกล้เคียงเรามีการเผาไร่อ้อย มีควันอยู่ เลยไม่แน่ใจว่าเจ็บคอฝุ่นหรือเปล่า อยากรู้ว่าอาการไม่สบายแบบนี้จะเป็นพิษสุนัขบ้าไหมคเ
 1. องค์ประกอบของการติดเชื้อสุนัขบ้า ต้องโดนกัดหรือสัมผัสน้ำลายของสุนัขที่เป็นโรค ถ้ามันมาเล่นด้วย ไม่มีท่าทีก้าวร้าว ก็อาจไม่บ้า หรือ หวงลูก หวงอาหาร ควรจับมันไว้สังเกตอาการ 10 วัน ถ้าไม่ตายก็คงไม่บ้าครับ2.แผลที่แขนถ้ายังปิดไม่สนิท ก็มีโอกาสที่พิษสุนัขบ้าจะเข้าไปได้ครับ3.อาการเจ็บคอ มีไข้ ตัวร้อนน่าจะเป็นจากสาเหตุอื่นๆ เช่นไข้หวัด คออักเสบมากกว่า เพราะถ้าเป็นติดเชื้อสุนัขบ้าจะมีระยะฟักตัวตั้งแต่ 7 วันถึง 3 เดือนได้ จึงจะเกิดอาการระยะแรกเริ่ม มักจะปวดหัว มีไข้ กลืนน้ำลายไม่ลง คอแข็ง ซึมลง หรืออาจเกิดจากการระคายเคืองของฝุ่นควันรอบข้างตามที่ให้ข้อมูลมาทำให้เจ็บคอได้มากกว่า (allergic rhinitis)สรุปว่า ถ้าสุนัขไม่มีเจ้าของ จับตัวไว้สังเกตอาการไม่ได้ ไม่ควรเสี่ยงครับ ควรไปฉีดวัคซีนป้องกันไว้ก่อนดีกว่า เพราะโรคนี้ถ้าเป็นแล้ว ตาย 100 % แต่จากข้อมูลที่เล่ามาแม้โอกาสจะติดเชื้อมีน้อยก็ไม่ควรเสี่ยงเพื่อความปลอดภัยของเอง ถ้ายังมีปัญหาควรไปพบแพทย์เพื่อให้การวินิจฉัยและตรวจให้แน่นอนอีกครั้งครับ